ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
விளையாட்டுகள் தொடர்பான திட்டம் வகுக்க மாநில விளையாட்டுத்துறை அமைச்சர்களுடன், மத்திய அமைச்சர் திரு அனுராக் தாகூர் கலந்துரையாடல்
நாடு முழுவதும் மாநிலங்கள் மற்றும் யூனியன் பிரதேசங்களின் விளையாட்டுத்துறை அமைச்சர்களுடன் மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் காணொலி காட்சி மூலம் இன்று கலந்துரையாடினார்.
டோக்கியோ ஒலிம்பிக் மற்றும் பாராலிம்பிக் போட்டிகளில் முக்கிய வெற்றிகளை பெற்றதை தொடர்ந்து, இன்றைய கூட்டம், எதிர்கால ஒலிம்பிக், ஆசிய விளையாட்டுகள் மற்றும் காமன்வெல்த் விளையாட்டுக்களுக்கு நமது வீரர்களை தயார்படுத்துவதற்கான திட்டங்களை வகுக்கவும், விளையாட்டை அடிமட்ட அளவில் இருந்து ஊக்குவிக்க, மாநிலங்கள் எவ்வாறு பங்களிக்க முடியும் என்பது பற்றி ஆலோசிக்கவும் நடைப்பெற்றது.
இந்த காணொலி கூட்டத்தில், விளையாட்டுத்துறை செயலாளர் திரு ரவி மிட்டல் கலந்து கொண்டார்.
இந்த ஆலோசனை கூட்டத்தில், பதக்கம் பெற்ற அனைத்து மாநில வீரர்களுக்கும், சம அளவிலான பணப் பலன்கள் கிடைக்கும் வகையில், மத்திய அரசும், மாநிலங்களும் இணைந்து பொதுவான பரிசுத் தொகை தொகுப்பை உருவாக்குவது பற்றி தங்கள் கருத்துக்களை தெரிவிக்கும்படி, மாநிலங்களை மத்திய அமைச்சர் கேட்டுக் கொண்டார். விளையாட்டு என்பது மாநிலம் சம்பந்தப்பட்ட விஷயம். நகரங்கள் மற்றும் ஊரக பகுதிகளில் விளையாட்டு வீரர்கள், பாரா விளையாட்டு வீரர்கள் ஆகியோருக்கு விளையாட்டுக்களை நடத்தி அவர்களின் திறமைகளை மாநிலங்கள் அடையாள காண வேண்டும் என்பதுதான் இந்த கலந்துரையாடலின் நோக்கம். பள்ளிகள் அளவிலான விளையாட்டு போட்டிகளை ஊக்குவிப்பது, இந்திய பள்ளிகள் விளையாட்டு கூட்டமைப்புக்கு ஆதரவு அளிப்பது குறித்தும் இதில் ஆலோசிக்கப்பட்டது.
இந்த ஆலோசனை கூட்டம் மிகவும் பயனுள்ளதாக இருந்தது என மத்திய அமைச்சர் திரு அனுராக் தாகூர் தெரிவித்தார். விளையாட்டு துறையில் ஏற்பட்டுள்ள முன்னேற்றத்தை மதிப்பிட ஆண்டுக்கு இருமுறை இது போன்ற ஆலோசனை கூட்டத்தை நடத்தவும் முடிவுசெய்யப்பட்டதாகவும் மத்திய அமைச்சர் திரு அனுராக் தாகூர் தெரிவித்தார். பல மண்டலங்களில் பிராந்திய அளவிலான கூட்டத்தை நடத்தவுள்ளதாகவும் திரு அனுராக் தாகூர் தெரிவித்தார். இது தவிர மாநில அளவில், மாவட்ட அளவில், வட்டார அளவில் உள்ள விளையாட்டு உள்கட்டமைப்பு வசதிகள், பயிற்சியாளர்கள், உள்விளையாட்டு அரங்கம் மற்றும் வெளி விளையாட்டு அரங்குகளில் எந்த விதமான விளையாட்டுக்கள் விளையாடப்படுகின்றன என்ற விவரத்தை அறிய ஆன்லைன் அறிவிப்பு பலகை ஒன்றை உருவாக்குவது குறித்து ஆராய்ந்து வருவதாகவும் திரு அனுராக் தாகூர் தெரிவித்தார்.
பல விளையாட்டுகளில், இளம் விளையாட்டு வீரர்களின் திறமைகளை கண்டறிவதற்கான போட்டிகளும் நடத்தப்படும் என திரு அனுராக் தாகூர் தெரிவித்தார். இதன் மூலம் எதிர்கால விளையாட்டுக்களுக்கு இளம் வீரர்களுக்கு பயிற்சி அளிக்க முடியும். விளையாட்டு வீரர்கள் அதிக போட்டிகளில் கலந்து கொள்ளும் வகையில், அதிகளவிலான விளையாட்டு போட்டிகளை நடத்த வேண்டும் என மாநிலங்களிடம் வேண்டுகோள் விடுத்துள்ளதாகவும் திரு அனுராக் தாகூர் தெரிவித்தார். அப்போதுதான் விளையாட்டு வீரர்களால், மாநில அளவில், மாவட்ட அளவில், தேசிய அளவில் அதிக போட்டிகளில் பங்கேற்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756464
பிரதமர் அலுவலகம்
உத்தரபிரதேசத்தின் லக்னோவில் நடைபெற்ற “நகர்ப்புறங்களை மாற்றியமைத்தல்” பற்றிய நிகழ்ச்சியில் பிரதமரின் உரை
நாட்Top of Form
Top of Form
டின் பல்வேறு பகுதிகளிலிருந்து இங்கு வந்துள்ள எனது அருமை சகோதர சகோதரிகளே,
முதலில் உத்தரபிரதேசத்திலிருந்து தேர்ந்தெடுக்கப்பட்ட நாடாளுமன்ற உறுப்பினர் என்ற முறையில், உங்களை கனிவோடு வரவேற்கிறேன். வரலாற்றுச் சிறப்புமிக்க இந்த நகரத்தின் அன்பான உபசரிப்பை, லக்னோவாசிகளின் வழியில் நீங்கள் அனுபவித்து இருப்பீர்கள் என நான் நம்புகிறேன். நண்பர்களே, நீங்கள் ஒரு குழுவாக செயல்பட்டு, மாற்றத்திற்கான பணிகளை அடிமட்ட அளவில் செயல்படுத்தி இருக்கிறீர்கள். நீங்கள் மேயர் அல்லது ஆணையாளர் அல்லது தலைமைச் செயல் அதிகாரி என யாராக இருந்தாலும், புதிய நூற்றாண்டில், புதிய இந்தியா மற்றும் புதிய தலைமுறையினரின் எதிர்பார்ப்புகள் மற்றும் நம்பிக்கைகளை பிரதிபலிக்கும் இந்திய நகரங்களின் பிரதிநிதிகளாக இங்கு வந்திருக்கிறீர்கள். கோடிக்கணக்கான இந்தியர்களின் கனவுகளை நனவாக்க, கடந்த 3 ஆண்டுகளாக நீங்கள் எங்களோடு தோளோடு தோள் நின்று பணியாற்றி வருகிறீர்கள்.
சற்று முன்பு, இங்கு ஒரு கண்காட்சியை பார்வையிடும் வாய்ப்பு எனக்குக் கிடைத்தது. நாடு முழுவதும் செயல்படுத்தப்பட்டு வரும் திட்டப்பணிகளின் முன்னேற்றம் பற்றிய விவரங்கள் எனக்கு தெரிவிக்கப்பட்டது. பொலிவுறு நகரங்கள் திட்டத்தின் கீழ், சிறப்பாக பணிகளை மேற்கொண்டு வரும் சில நகரங்களுக்கு விருதுகளும் வழங்கப்பட்டுள்ளது. இது தவிர சில சகோதரர்கள், சகோதரிகள் மற்றும் புதல்விகளுக்கு வீடுகளுக்கான சாவி ஒப்படைக்கப்பட்டுள்ளது. இந்த சாவிகளை பெற்றுக் கொண்ட பிறகு, அவர்களது முகத்தில் ஏற்பட்டுள்ள பொலிவும், எதிர்காலம் சிறப்பாக அமையும் என்ற நம்பிக்கையும், நம் அனைவருக்கும் பெரும் உற்சாகத்தை அளிப்பதாக உள்ளது.
இந்த மேடைக்கு வருவதற்கு முன்பாக, அது போன்ற பல்வேறு பயனாளிகளுடன் கலந்துரையாடும் வாய்ப்பு எனக்கு கிடைத்தது. ஏழைகள் மற்றும் வீடற்ற மக்களின் வாழ்வில் மாற்றத்தை ஏற்படுத்தக் கூடிய வாய்ப்பு எனக்குக் கிடைத்தது பெரும் மனநிறைவைத் தருகிறது. விருது பெற்ற நகரங்கள் மற்றும் அவற்றில் வசிக்கும் மக்களுக்கும், வீடுகளின் சாவிகளை பெற்றுக் கொண்டவர்களுக்கும் எனது பாராட்டுக்களையும் நல்வாழ்த்துக்களையும் தெரிவித்துக் கொள்கிறேன். எனினும், நான் விருது வழங்கியபோது, என்னிடம் அதனைப் பெற்றுக்கொள்ள வந்தவர்களில் இரண்டு மேயர்கள் மட்டுமே ஆண்கள் என்பதையும், எஞ்சியவர்கள் பெண்கள் என்பதையும் நீங்கள் கவனித்து இருப்பீர்கள். மன உறுதியோடு இந்தப் பணியை நிறைவேற்றிய நமது சகோதரிகளை பாராட்டும் விதமாக அனைவரும் கைதட்ட வேண்டும்.
நண்பர்களே,
நகர்ப்புறங்களில் உள்ள வீடற்ற மக்களுக்கு பாதுகாப்பான வீடு வழங்கும் திட்டமானாலும் சரி, 100 பொலிவுறு நகரங்களை ஏற்படுத்தும் பணியானாலும் சரி, அல்லது 500 அம்ருத் நகரங்களானாலும் சரி, கோடிக்கணக்கான மக்களின் வாழ்க்கையை எளிதானதாகவும், அவர்களது வசதிக்கேற்றதாகவும், பாதுகாப்பானதாகவும், மாற்றும் பணி கடந்த 3 ஆண்டுகளில் வலிவு பெற்றுள்ளது.
தற்போது உங்களை கவுரவிக்கும் வாய்ப்பை நீங்கள் எனக்கு வழங்கியிருக்கிறீர்கள். இந்திய மக்கள் அனைவரையும், கவுரவிக்கும் வாய்ப்பை எனக்கு வழங்குமாறு நான் கேட்டுக்கொள்கிறேன்.
கூடுதல்விவரங்களுக்கு www.pin.nic.in என்ற வலைதளத்தைக் காணவும்
(Visitor Counter : 105
கனரகத் தொழில்கள் அமைச்சகம்
கனரகத் தொழில்துறை அமைச்சகம், "பி.எல்.ஐ-ஆட்டோ திட்டத்தின் ஆய்வு – தற்சார்பு மூலம் செயல்திறன் " என்ற மாநாட்டை நாளை நடத்துகிறது
கனரகத் தொழில்துறை அமைச்சகம்  "பி.எல்.ஐ-ஆட்டோ திட்டத்தின் ஆய்வு - தற்சார்பு மூலம் செயல்திறன் " என்ற தலைப்பில் நாளை அதாவது ஆகஸ்ட் 29, 2023 அன்று இந்தியா ஹாபிடட் மையத்தில் ஒரு மாநாட்டை நடத்துகிறது . இந்த மாநாட்டிற்கு மத்திய கனரகத் தொழில்துறை அமைச்சர் டாக்டர் மகேந்திர நாத் பாண்டே தலைமை தாங்குகிறார் . பி.எல்.ஐ-ஆட்டோ விண்ணப்பதாரர்கள், பி.எம்.ஏ, சோதனை முகமைகள் போன்ற பங்குதாரர்களை ஒன்றிணைத்து திட்டத்தின் செயல்திறனை மதிப்பாய்வு செய்வதையும், அவர்களின் அறிவு மற்றும் அனுபவங்களைப் பகிர்ந்து கொள்வதையும், அனைத்து கவலைகள் மற்றும் சவால்களை நிவர்த்தி செய்வதையும் இந்த நிகழ்வு நோக்கமாகக் கொண்டுள்ளது. இத்திட்டத்தின் மூலம் கிடைக்கும் வாய்ப்புகளைப் புரிந்து கொள்வதில் இந்த நிகழ்வில் சிறப்பு கவனம் செலுத்தப்படும்.
தூய்மையான இயக்கத்தை ஊக்குவிப்பதற்கும், புத்தாக்கம் மற்றும் தொழில்நுட்பத்தின் சுற்றுச்சூழல் அமைப்பை உருவாக்குவதற்கும் எம்.எச்.ஐ பல்வேறு முன்முயற்சிகளை எடுத்துள்ளது. வாகன உற்பத்தி துறையில், அமைச்சகம் பல்வேறு முதன்மை திட்டங்களை அறிமுகப்படுத்தியுள்ளது, அவற்றில் ஒன்று வாகனங்கள் மற்றும் வாகன உதிரிபாகங்களுக்கான உற்பத்தியுடன் கூடிய ஊக்குவிப்பு திட்டம்  ஆகும்.
இந்தத் திட்டங்களின் தாக்கம் வாகனத் துறையின் வளர்ச்சிக்கு வழிவகுக்கும், மேலும் 2030 ஆம் ஆண்டில் இந்திய வாகனத்துறை உலகில் மூன்றாவது இடத்தைப் பிடிக்கும் என்று எதிர்பார்க்கப்படுகிறது. வாகனத் தொழில்துறையின் பி.எல்.ஐ-ஆட்டோ விண்ணப்பதாரர்களை திட்டத்தின் முக்கியப் பங்குதாரர்களில் ஒருவராக எம்.எச்.ஐ கருதுகிறது. பிரதமரின் தொலைநோக்குப் பார்வையான "தற்சார்பு மூலம் சிறந்து விளங்குதல்" என்ற தொலைநோக்குப் பார்வையை நிறைவேற்ற தொழில்துறைக்கு ஆதரவளிக்க எம்.எச்.ஐ உறுதிபூண்டுள்ளது. நாட்டிற்குள் மேம்பட்ட வாகன தொழில்நுட்பம் தயாரிப்புகளின் ஆழமான உள்ளூர்மயமாக்கல் மற்றும் வளர்ச்சியின் இலக்கை, வாகனத் தொழில்துறையின் ஆதரவு மற்றும் வளர்ச்சி இல்லாமல் அடைய முடியாது. புதிய கண்டுபிடிப்புகள் மற்றும் தொழில்நுட்பத்தை வளர்ப்பதற்கான நிதி உதவி மற்றும் உகந்த சூழலை வழங்குவதன் மூலம் இந்த முக்கியமானத் தொழிலை வலுப்படுத்த மத்திய அரசு தார்மீக பொறுப்பை ஏற்கிறது.

(AP/ANU/ PKV/KRS
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி பற்றிய கட்டுக்கதைகளை களைதல்
கொவிட் தடுப்பூசி திட்டத்தை தீவிரமாக அமல்படுத்தும் மாநிலங்கள் மற்றும் யூனியன் பிரதேசங்களின் முயற்சிக்கு மத்திய அரசு உதவி வருகிறது.
கிராமங்களில் தடுப்பூசி போடுவதற்கு மக்கள் தயங்குவதாக சில ஊடகங்களில் செய்திகள் வெளியாகியுள்ளன.
தடுப்பூசி போட்டுக் கொள்வதற்கான தயக்கம் உலகம் முழுவதும் உள்ளது. இப்பிரச்சினையை அறிவியல்பூர்வமாக ஆராய்ந்து சமுதாய அளவில் தீர்க்கப்பட வேண்டும். இதை மனதில் வைத்துதான், கொவிட்-19 தடுப்பூசி தகவல் தொடர்பு உத்திகள், கொவிட்-19 தடுப்பூசி திட்டம் தொடங்கப்பட்டது முதல் மாநிலங்கள் மற்றும் யூனியன் பிரதேசங்களுடன் பகிர்ந்து கொள்ளப்பட்டன.
உள்ளூர் தேவைக்கு ஏற்றபடி, மாநிலங்கள் / யூனியன் பிரதேசங்கள் இந்த யுக்திகளை பின்பற்றுகின்றன. அனைத்து ஊடகங்களுக்கான தகவல், கல்வி, தகவல்  பொருட்கள் தயாரிக்கப்பட்டு மாநிலங்களுடன் பகிர்ந்து கொள்ளப்பட்டன.
தடுப்பூசி போட்டுக் கொள்வதற்கான தயக்கம் பிரச்சினையை போக்குவதற்கு, மாநிலங்களுடன் மத்திய அரசு இணைந்து செயல்படுகிறது.
கொவிட் தடுப்பூசிகள், கொவிட் தடுப்பு நடவடிக்கைகள் குறித்து ஐஇசி பொருட்கள் மூலம் பழங்குடியினர் இடையே விழிப்புணர்வை ஏற்படுத்தும்படி அனைத்து மாநிலங்கள் மற்றும் யூனியன் பிரதேசங்களிடம் மத்திய சுகாதாரத்துறை அமைச்சகம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726211
பிரதமர் அலுவலகம்
‘அதீத விருப்பமுள்ள நடுத்தர வர்க்கத்தின் எட்டு ஆண்டுகள்’ பற்றிய கட்டுரைகளையும், சுட்டுரைத் தொடரையும் பிரதமர் பகிர்வு
நடுத்தர வர்க்கத்தினரின் கனவுகளை நனவாக்குவதற்காக இந்திய அரசு எவ்வாறு பணியாற்றியுள்ளது என்பது குறித்த கட்டுரைகளை narendramodi.in என்ற தமது இணையதளத்திலிருந்து பிரதமர் திரு நரேந்திர மோடி பகிர்ந்துள்ளார். இந்த தலைப்பில் மைகவ் சுட்டுரை தொடரையும் அவர் பகிர்ந்தார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“நடுத்தர வர்க்கத்தினரின் கனவுகளை நனவாக்குவதற்காக இந்திய அரசு எவ்வாறு பணியாற்றியுள்ளது என்பது குறித்த விளக்கமான கட்டுரை தொகுப்புகள் இங்கு இடம்பெற்றுள்ளன. #8YearsOfAspirationalMiddleClass”
“கடந்த எட்டு ஆண்டுகளில் ‘எளிதான வாழ்க்கை' எவ்வாறு மேம்படுத்தப்பட்டுள்ளது என்பது பற்றிய ஓர் விரிவான தொடர். #8YearsOfAspirationalMiddleClass”
விண்வெளித்துறை
இந்த ஆண்டில் இஸ்ரோ 7 செயற்கைக் கோள்களை செலுத்தக் கூடும் என்று மத்திய அமைச்சர் டாக்டர் ஜிதேந்திர சிங் கூறியுள்ளார்
இந்த ஆண்டில் இஸ்ரோ 7 செயற்கைக் கோள்களை செலுத்தக் கூடும் என்று மத்திய அறிவியல் மற்றும் தொழில்நுட்பத் துறை இணையமைச்சர்  டாக்டர் ஜிதேந்திர சிங் கூறியுள்ளார்.
மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்த அமைச்சர், பிஎஸ்எல்வி –சி-52 செலுத்து வாகனம் மூலம் புவி கண்காணிப்பு செயற்கைக்கோள் இஓஎஸ்-4-ஐ 2022 பிப்ரவரி 14 அன்று ஸ்ரீஹரிகோட்டாவில் இருந்து வெற்றிகரமாக விண்ணில் செலுத்தியதாகக் கூறினார்.
விண்வெளியின் சுற்று வட்டப்பாதையில் செயல்படுவதற்காக உள்நாட்டிலேயே உருவாக்கப்பட்ட இரண்டாம் தலைமுறை நானோ செயற்கைக் கோள்களில் முதலாவதான ஐஎன்எஸ் – 2டிடி-யும் இதனுடன் அனுப்பப்பட்டதாக அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811542
நிலக்கரி அமைச்சகம்
ஏப்ரல் 2022- பிப்ரவரி 2023 காலகட்டத்தில் நிலக்கரி உற்பத்தி 784.41 மில்லியன் டன்னை எட்டி முந்தைய ஆண்டு உற்பத்தியை விட அதிகரித்துள்ளது
நாட்டில் நிலக்கரி உற்பத்தி நடப்பு நிதியாண்டில் ஏப்ரல் 2022- பிப்ரவரி 2023 காலகட்டத்தில் 784.41 மில்லியன் டன்னை எட்டியுள்ளது. கடந்த நிதியாண்டின் இதே காலகட்டத்தை ஒப்பிடுகையில், இது 15.10 சதவீதம் அதிகமாகும். கடந்த நிதியாண்டின் இதே காலகட்டத்தில் 681.5 மில்லியன் டன் நிலக்கரி உற்பத்தி செய்யப்பட்டிருந்தது.
இந்த நிதியாண்டில் கோல் இந்தியா நிறுவனம் பிப்ரவரி மாதம் வரை 619.70 மில்லியன் டன் நிலக்கரியை உற்பத்தி செய்துள்ளது. கடந்த நிதியாண்டில் இதே காலகட்டத்தில் 542.38 மில்லியன் டன் நிலக்கரியை கோல் இந்தியா உற்பத்தி செய்திருந்தது. இந்த நிதியாண்டில் ஏப்ரல் முதல் பிப்ரவரி வரையிலான காலகட்டத்தில் முந்தைய நிதியாண்டை விட கோல் இந்தியா நிறுவனம் 14.26 சதவீதம் அதிகமாக நிலக்கரியை உற்பத்தி செய்துள்ளது.
நிலக்கரி அமைச்சகம் நிலக்கரியைப் பல்வேறு பகுதிகளுக்கு விரைந்து எடுத்துச் செல்ல பிரதமரின் விரைவு சக்தி பெருந்திட்டத்தின் கீழ், ரயில் போக்குவரத்து இணைப்பு வசதிகளை அதிகளவில் ஏற்படுத்த நடவடிக்கை எடுத்துள்ளது. இந்த நிதியாண்டில் ஏப்ரல் முதல் பிப்ரவரி வரை 793.86 மில்லியன் டன் நிலக்கரி விநியோகிக்கப்பட்டுள்ளது. கடந்த நிதியாண்டில் இதே காலகட்டத்தில் 740.96 மில்லியன் டன் நிலக்கரி விநியோகம் செய்யப்பட்டிருந்தது.
பிரதமர் அலுவலகம்
சிவில் சர்வீசஸ் தினத்தன்று பொது நிர்வாகத்தில் சிறந்து விளங்கும் பிரதமர் விருதை வழங்கும் நிகழ்வில் பிரதமர் வழங்கிய உரையின் தமிழாக்கம்
எனது அமைச்சரவை சகாக்களான டாக்டர் ஜிதேந்திர சிங் அவர்களே, பி கே மிஸ்ரா அவர்களே, ராஜீவ் கௌபா அவர்களே, வி ஸ்ரீனிவாசன் அவர்களே மற்றும் இங்கு குழுமியுள்ள அனைத்து சிவில் சர்வீஸ் உறுப்பினர்களே, நாடு முழுவதிலுமிருந்து காணொலி மூலம் கலந்து கொண்டுள்ள சகாக்களே, தாய்மார்களே, பெரியோர்களே, அனைத்து கர்ம யோகிகளுக்கும் சிவில் சர்வீசஸ் தின நல்வாழ்த்துகள். இன்று இந்த விருதுகளைப் பெற்ற நண்பர்களுக்கும், அவர்களின் ஒட்டுமொத்த குழுவிற்கும் அவர்கள் சார்ந்த மாநிலங்களுக்கும் வாழ்த்துகள்.
அனைத்து பயிற்சி அகாடமிகளும் வாராந்திர அடிப்படையில் விருது வென்றவர்களின் செயல்முறை மற்றும் அனுபவங்களைப் பகிர்ந்து கொள்ளலாம். இரண்டாவதாக, விருது பெற்ற திட்டங்களில் இருந்து, ஒரு சில மாவட்டங்களில் செயல்படுத்துவதற்கு ஒரு திட்டத்தை தேர்வு செய்து, அதன் அனுபவத்தை அடுத்த ஆண்டு குடிமைப் பணிகள் தினத்தில் விவாதிக்கலாம்.
கடந்த 20-22 ஆண்டுகளாக அரசு ஊழியர்களுடன் முதலில் முதலமைச்சராகவும் பின்னர் பிரதமராகவும் நான் தொடர்பில் உள்ளேன். பரஸ்பரம் கற்கும் அனுபவமாக இது உள்ளது. இந்த சிறப்புமிக்க விடுதலையின் அமிர்தப் பெருவிழா ஆண்டில் முன்னாள் மாவட்ட நிர்வாகிகளை மாவட்டத்திற்கு வரவழைக்க வேண்டும். மாவட்டத்தில் புதிய ஆற்றலை இது புகுத்துவதுடன், கடந்த கால அனுபவத்தின் வாயிலாக தற்போதைய மாவட்ட நிர்வாகத்தின் கண்ணோட்டத்தில் வரவேற்கத்தக்க ஆற்றலை வழங்கும்.
இதேபோல், சுதந்திர இந்தியாவின் பயணத்தில் குறிப்பிடத்தக்க பங்களிப்பை வழங்கிய நிர்வாக இயந்திரத்தின் கொடியை ஏந்தியவர்களை நினைவுகூரவும், பயன் பெறவும், மாநிலத்தின் முன்னாள் தலைமைச் செயலாளர்கள், அமைச்சரவை செயலர்களை இந்த மைல்கல் ஆண்டில் மாநில முதல்வர்கள் அழைக்கலாம். விடுதலையின் அமிர்தப் பெருவிழா ஆண்டில் குடிமைப் பணியை கௌரவிக்க இது ஒரு பொருத்தமான வழியாகும்.
இந்தியா@100 என்பது வழக்கமானதாக இருக்க முடியாது. இந்த 25 ஆண்டு காலத்தை ஒரு அலகாகப் பார்க்க வேண்டும், இப்போதிலிருந்தே நமக்கு ஒரு தொலைநோக்குப் பார்வை இருக்க வேண்டும். இந்த கொண்டாட்டம் முக்கியமானதாக இருக்க வேண்டும். ஒவ்வொரு மாவட்டமும் இந்த உணர்வோடு முன்னேற வேண்டும். முயற்சிகளில் எந்தக் குறையும் இருக்கக் கூடாது, 1947-ம் ஆண்டு இந்த நாளில் சர்தார் படேல் அளித்த உறுதிமொழிகள் மற்றும் வழிகாட்டுதல்களுக்கு நம்மை அர்ப்பணிக்க வேண்டிய நேரம் இது.
சாதாரண மனிதனின் கனவுகளை உறுதியான நிலைக்கு கொண்டு செல்வது அமைப்பின் பொறுப்பாகும். அதை நிறைவேற்றுவதற்கான உறுதியை நாம் அனைவரும் ஏற்க வேண்டும். அதுவே நம் அனைவருக்கும் குறிக்கோளாக இருக்க வேண்டும். கனவு முதல் தீர்வு முதல் நிறைவு வரையிலான இந்த பயணத்தின் ஒவ்வொரு கட்டத்திலும் நாம் கைகோர்த்து இருக்க வேண்டும்.
குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818847
விவசாயத்துறை அமைச்சகம்
ஊரடங்கின் போது களஅளவில் விவசாயப் பணிகளையும் விவசாயிகளையும் ஊக்குவிக்க பல்வேறு நடவடிக்கைகள் எடுக்கப்பட்டு வருகின்றன
ஊரடங்கின் போது, விவசாயிகளை ஊக்குவிக்கும் வகையில், விவசாயப் பணிகளுக்கான வசதிகளைச் செய்து கொடுக்க, மத்திய அரசின் விவசாய, ஒத்துழைப்பு மற்றும் விவசாயிகள் நலத்துறை களஅளவில் பல்வேறு நடவடிக்கைகளை எடுத்து வருகிறது. மேம்படுத்தப்பட்ட நிலவரம் வருமாறு;
(- தேசிய உணவுப்பாதுகாப்பு இயக்கத்தின் கீழ், மாநிலங்களுக்கு விதைகள் விநியோகத்தை உறுதிசெய்ய, இந்தத் திட்டத்தின் கீழ் வழங்கப்படும் மானியம் பெறுவதற்கான விதை ரகங்கள் 10 ஆண்டுகளுக்கும் குறைவானதாக இருக்கவேண்டும். வடகிழக்குப்பகுதி, மலைப் பிராந்தியங்கள், ஜம்மு காஷ்மீர் யூனியன் பிரதேசத்துக்கு மட்டும் , தேசிய உணவுப்பாதுகாப்பு இயக்கத்தின் கீழ், Truthful Label விதைகளை மானியத்துக்கு அனுமதிக்கவும் திட்டமிடப்பட்டுள்ளது.
- பிரதமர் விவசாய நல நிதித்திட்டத்தின் கீழ், 24.3.2020 முதல் அமலில் உள்ள ஊரடங்கின் போது, சுமார் 8.31 கோடி விவசாயிகளின் குடும்பங்கள் பயனடைந்துள்ளன. இதற்காக, ரூ.16,621 கோடி இதுவரை ஒதுக்கப்பட்டுள்ளது.
- பிரதமர் ஏழைகள் நலத்திட்டத்தின் கீழ், மாநிலங்கள் மற்றும் யூனியன் பிரதேசங்களுக்கு சுமார் 3,985 மெட்ரிக் டன் பருப்பு வகைகள் விநியோகத்துக்காக அனுப்பப்பட்டுள்ளன.
- பஞ்சாபில், பரம்பராகத் விவசாய வளர்ச்சி திட்டத்தின் கீழ், பிரத்யேகமாக வடிவமைக்கப்பட்ட மின்சார வாகனம், வீடுகளுக்கு நேரடியாகச் சென்று இயற்கை விவசாய உற்பத்திப்பொருள்களை விநியோகித்து வருகிறது.
- மகாராஷ்டிராவில், 34 மாவட்டங்களில், ஆன்லைன் மற்றும் நேரடி விற்பனை முறை மூலமாக, 27,797 விவசாய உற்பத்தி அமைப்புகள் 21,11,171 குவிண்டால் பழங்கள் மற்றும் காய்கறிகளை விற்பனை செய்துள்ளன.
இளைஞர் நலன் மற்றும் விளையாட்டு அமைச்சகம்
ஒய் 20 ஆலோசனைக் கூட்டத்தில் உலகளாவிய கல்வி சீர்திருத்தங்கள் குறித்து விவாதம்
மத்திய அரசின் இளைஞர் நலன் மற்றும் விளையாட்டு அமைச்சகத்துடன் இணைந்து இன்று புனேவில் உள்ள சிம்பயோசிஸ் சர்வதேச பல்கலைக்கழகத்தில் நான்காவது ஒய்20 ஆலோசனைக் கூட்டத்தின் அமர்வு நடைபெற்றது. 21 ஆம் நூற்றாண்டின் ஆற்றல்மிக்க உலகின் சூழலில் நமக்குத் தேவையான கல்வி சீர்திருத்தங்கள் எவை என்ற கேள்வியை, நிபுணர்கள் மற்றும் சிந்தனையாளர்களை ஒன்றிணைந்து இந்த அமர்வில் ஆய்வு செய்தனர்.
ஈராக்கின் யுனெஸ்கோவின் அமைதிக்கான கல்வி திட்ட மேலாளர் சைமன் குவானி கீர் குவானி, கலாச்சாரம் பற்றி ஒருபோதும் சமரசம் செய்யாமல், கல்வி கட்டமைப்பு கலாச்சாரம் சார்ந்ததாக இருக்க வேண்டும் என்று வலியுறுத்தினார். அது மாணவர்களை அவர்களின் பின்னணியில் வேரூன்றி நிற்க வைக்கிறது என்று அவர் தெரிவித்தார்.
அர்ஜென்டினாவைச் சேர்ந்த இளம் கல்வி ஆர்வலரான திருமதி சோபியா பெர்முடெஸ், கல்விக்கான முழுமையான அணுகுமுறையைப் பற்றி பேசினார். பலதரப்பட்ட பின்னணியில் இருந்து வரும் மாணவர்களுக்கு ஏற்றவாறு சிறப்புப் பயிற்றுவிப்பின் அவசியத்தை அவர் வலியுறுத்தினார். கல்விக் கொள்கைகளை வகுப்பதில் தலைவர்கள் மாணவர்களை ஈடுபடுத்த வேண்டும், ஏனெனில் அந்தக் கொள்கைகள் அவர்களின் வளர்ச்சிக்கு உதவுபவை என்று அவர் கூறினார். சீர்திருத்த நடவடிக்கைகள் உடனடியாக எடுக்கப்படாவிட்டால், எந்த வித எச்சரிக்கையுமின்றி அடுத்த ஐந்தாண்டுகளில் கல்வி ஒரு நெருக்கடியாக மாறும் என அவர் எச்சரித்தார்.
அர்ஜென்டினாவைச் சேர்ந்த யுனெஸ்கோவின் திரு. உலிசெஸ் ப்ரங்கி, கல்விப் பாடத்திட்டத்தில் கடினமான மற்றும் மென்மையான திறன்களின் முக்கியத்துவத்தை வலியுறுத்தினார். உலகெங்கிலும் உள்ள நிறுவனங்கள், போதிய உள்கட்டமைப்பு மற்றும் நிதி இல்லாததால் தற்காலத்தில் தேவையான ஹார்ட் ஸ்கில்ஸ் எனப்படும் தொழில்நுட்பத் திறன்களை வழங்குவதற்கு சிரமப்படுகின்றன. அதே நேரத்தில் சாப்ட் ஸ்கில்ஸ் என்று கூறப்படும் மனித வள திறன்கள் இல்லாமலே போய்விடும் நிலை உள்ளது என்று அவர் கூறினார்.
புனேவைச் சேர்ந்த பிராந்திய பாஸ்போர்ட் அதிகாரி டாக்டர் அர்ஜுன் தியோர், இந்தியாவில் இளைஞர்கள் உயர் படிப்புக்காக வெளிநாடுகளில் எவ்வாறு குடியேறுகிறார்கள் என்பது பற்றிய மையப் பிரச்சினையை எழுப்பினார். இந்த பிரச்சனையை தீர்க்க இந்திய அரசு எடுத்து வரும் பல்வேறு முயற்சிகள் குறித்து அவர் பேசினார். இளைஞர்களுக்கு தரமான கல்வியை வழங்க வெளிநாட்டு நிறுவன அலுவலகங்கள், இயற்பியல் வளாகங்கள் மற்றும் சர்வதேச பேராசிரியர்களுடன் இணைந்து செயல்படுதல் போன்ற முயற்சிகள் எடுக்கப்படுவதாக அவர் தெரிவித்தார்.
1. கல்வியை நோக்கிய முழுமையான அணுகுமுறைக்கு முக்கியத்துவம் அளித்தல்
2. கல்வி முறையில் நிதி மற்றும் முதலீடு அதிகரிப்பு
3. மென்மையான திறன்கள் மற்றும் தொழில் பயிற்சியில் கவனம் செலுத்துதல் ஆகியவை இதில் முக்கியமாக விவாதிக்கப்பட்டன.
அமர்வை அமெரிக்காவிலுள்ள ஃபுல்பிரைட் ஸ்காலர் திருமதி லின்ஸ்டி வைட்ஹெட் நெறியாளுகை செய்தார்.
பிரதமர் அலுவலகம்
ஜப்பான் பிரதமருடன் பிரதமர் சந்திப்பு
ஜி20 உச்சிமாநாட்டிற்கு இடையே, பிரதமர் திரு நரேந்திர மோடி, ஜப்பான் பிரதமர் திரு ஃபுமியோ கிஷிடாவுடன் இருதரப்பு சந்திப்பு நடத்தினார்.
இந்த சந்திப்பின் போது, தலைவர்கள், அந்தந்த ஜி-20 மற்றும் ஜி-7 அதிபர் பதவிகளுக்கான முன்னுரிமைகள், குறிப்பாக உலகளாவிய தெற்கின் கவலைகள் மற்றும் அபிலாஷைகளை முன்னுக்குக் கொண்டுவருவதில், ஆண்டு முழுவதும் இரு நாடுகளின் ஆக்கபூர்வமான உரையாடலை ஒப்புக்கொண்டனர்.
உள்கட்டமைப்பு மேம்பாடு, தொழில்நுட்ப ஒத்துழைப்பு, முதலீடுகள் மற்றும் எரிசக்தி உள்ளிட்ட இந்தியா-ஜப்பான் இருதரப்பு கூட்டுறவின் பல்வேறு அம்சங்கள் குறித்து தலைவர்கள் விவாதித்தனர்.
இந்தியா-ஜப்பான் சிறப்பு உத்தி மற்றும் உலகளாவிய கூட்டாண்மையை மேலும் ஆழப்படுத்துவதற்கான தங்கள் உறுதிப்பாட்டை இரு தலைவர்களும் மீண்டும் உறுதிப்படுத்தினர்.
----
ANU/SM/PKV/KRS
(
பிரதமர் அலுவலகம்
ஹெச்.பி.சி.எல் நிறுவனத்தின் மும்பை மற்றும் விசாகப்பட்டினம் சுத்திகரிப்பு ஆலைகளின் சிறந்த செயல்பாட்டிற்கு பிரதமர் மகிழ்ச்சி தெரிவித்துள்ளார்
ஹெச்.பி.சி.எல் நிறுவனத்தின் மும்பை மற்றும் விசாகப்பட்டினம் சுத்திகரிப்பு ஆலைகளின் சிறந்த செயல்பாட்டிற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
ஹெச்.பி.சி.எல் நிறுவனம், நம் நாட்டு மக்களுக்கு மலிவான விலையில் எரிசக்தி கிடைப்பதை உறுதி செய்திருப்பது குறித்து மத்திய பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் பூரி தொடர் ட்விட்டர் பதிவுகளில் தெரிவித்திருந்தார்.
ஹெச்.பி.சி.எல் நிறுவனத்தின் மும்பை மற்றும் விசாகப்பட்டினம் சுத்திகரிப்பு ஆலைகள், 2023 ஜனவரி-மார்ச் காலகட்டத்தில் 4.96 மில்லியன் மெட்ரிக் டன் என்ற அதிகபட்ச காலாண்டு கச்சா எண்ணெய் சுத்திகரிப்பில் 113% திறனில் இயங்கின.
மத்திய அமைச்சரின் தொடர் ட்விட்டர் பதிவிற்கு பதிலளித்து பிரதமர் கூறியதாவது:
“எரிசக்தி துறைக்கு மிகவும் மகிழ்ச்சியான செய்தி.”
சிறப்பு சேவைகள் மற்றும் கட்டுரைகள்
ரூ 7 லட்சம் மதிப்புள்ள போதைப் பொருள்களை சென்னை விமான நிலைய சுங்க அதிகாரிகள் பறிமுதல் செய்தனர்
இங்கிலாந்து மற்றும் நெதர்லாந்தில் இருந்து சென்னை அயல்நாட்டு தபால் நிலையத்துக்கு வந்த சந்தேகத்துக்கிடமான மூன்று தபால் பொட்டலங்களை சென்னை விமான நிலைய சுங்கத்துறை ஆய்வு செய்தது.
இங்கிலாந்தில் உள்ள நெதர்டன்னில் இருந்து ஊட்டியை சேர்ந்த நபர் ஒருவருக்கு வந்திருந்த, சிறுவர் நகை பொம்மை பெட்டி என்று குறிப்பிடப்பட்டிருந்த பெட்டியை திறந்து ஆய்வு செயத போது, 'மைபிராண்டு' என்னும் பெயருடைய 15 சாம்பல் நிற மண்டை ஓட்டு வடிவிலான MDMA என்னும் போதை மாத்திரைகளும், 7 கிராம் MDMA போதை மருந்தும் உள்ளே மறைத்து வைக்கப்பட்டிருந்தன.
இரண்டாவது பொட்டலத்தில் இருந்து, 50 பச்சை வண்ண மற்றும் 50 ஊதா வண்ண மண்டை ஓட்டு வடிவிலான MDMA மாத்திரைகள் பறிமுதல் செய்யப்பட்டன. நெதர்லாந்தில் இருந்து நாமக்கல்லை சேர்ந்த நபர் ஒருவருக்கு இது வந்திருந்தது.
மூன்றாவது பொட்டலத்தில், டெஸ்லா என்னும் குறிப்புடைய 100 MDMA போதை மாத்திரைகள் பறிமுதல் செய்யப்பட்டன.நெதர்லாந்தில் இருந்து சென்னையை சேர்ந்த நபர் ஒருவருக்கு இது வந்திருந்தது.
பறிமுதல் செய்யப்பட்ட போதை பொருள்களின் மொத்த மதிப்பு ரூ 7 லட்சமாகும். தேசியப் போதைப் பொருள் தடை சட்டம் 1985-இன் கீழ் இவை பறிமுதல் செய்யப்பட்டு, தொடர்ந்து விசாரணை நடைபெற்று வருகிறது என்று சென்னை சர்வதேச விமான நிலைய சுங்க ஆணையர் செய்தி குறிப்பொன்றில் தெரிவித்துள்ளார்.
ரெயில்வே அமைச்சகம்
மேற்கு வங்கத்தில் உள்ள நிம்திட்டா ரயில் நிலையத்தில் துரதிர்ஷ்டவசமான வெடி விபத்து
கிழக்கு ரயில்வேயின் மால்டாவில் உள்ள நிம்திட்டா ரயில் நிலையத்தில் நேற்றிரவு 10.20 மணிக்கு துரதிர்ஷ்டவசமான வெடி விபத்து ஏற்பட்டது. இந்த சம்பவத்தை இந்திய ரயில்வே கண்டித்துள்ளது.
நிவாரணம் மற்றும் மீட்பு நடவடிக்கைகளை ரயில்வே உடனடியாக தொடங்கியது. காயமடைந்தவர்களை அருகிலுள்ள மருத்துவமனைகளுக்கு ரயில்வே காவல் படையினர் மற்றும் இதர ரயில்வே அதிகாரிகள் கொண்டு சென்றனர்.
சட்டம் ஒழுங்கு மாநில அரசின் கட்டுப்பாட்டுக்குள் வருவதால், மாநில காவல் துறையினரே இதற்கு முழு பொறுப்பாகும். ரயில் நிலைய நடைமேடைகளின் சட்டம் ஒழுங்கு பொறுப்பும் மாநில அரசின் ரயில்வே காவல் துறையிடம் தான் உள்ளது.
மேற்கு வங்க தொழிலாளர் நல அமைச்சர் திரு. ஜாகிர் ஹுசேன் உட்பட 25 பேர் இந்த சம்பவத்தில் காயமடைந்தனர். இவர்களில் 10 பேர் சிகிச்சைக்காக கொல்கத்தா மருத்துவமனையில் அனுமதிக்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699021
------
(Visitor Counter : 92
ரெயில்வே அமைச்சகம்
அலிகார்- ஹர்துவாகஞ்ஜ் மேம்பாலம் கட்ட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டம் , ரயில்வே அமைச்சகம் அலிகார்- ஹர்துவாகஞ்ஜ் மேம்பாலம் கட்டுவதற்கான ஒப்புதலை வழங்கியுள்ளது. இந்த ரயில்வே மேம்பாலத்தின் மொத்த நீளம் 22 கிலோமீட்டர். ரூ.1285 கோடி மதிப்பிலான இந்தத் திட்டம் , 2024-25ம் ஆண்டு வாக்கில் நிறைவடையும் என எதிர்பார்க்கப்படுகிறது.
பரேலி-அலிகார் கிளைப்பாதை அலிகார் சந்திப்புடன் முடிவடைகிறது. ஹவுரா பக்கத்தில் இருந்து வரும் ரயில்கள், ஹர்துவாகஞ்ஜ், பரேலி செல்வதற்கு, இந்திய ரயில்வேயின் மிகவும் போக்குவரத்து நிறைந்த முக்கியமான ஹவுரா-புதுதில்லி மார்க்கத்தில் கிராசிங் செய்ய வேண்டியுள்ளது. கடும் போக்குவரத்து காரணமாக, ஹவுராவில் இருந்து வரும், ஹர்துவாகஞ்ஜ், பரேலி செல்லும் சரக்கு ரயில்கள், கிராசிங் செய்ய ரயில் லைன் இல்லாத நிலை உள்ளது. இதனால், அலிகார் சந்திப்பில் அதிக ரயில்களை நிறுத்தி வைக்கப்பட்டு காத்திருக்கும் நிலை ஏற்படுகிறது. இது ரயில் போக்குவரத்தில் பெரும் தடங்கலையும், தாமதத்தையும் ஏற்படுத்தி வருகிறது. எனவே, தற்போது உள்ள தில்லி-ஹவுரா மெயின் லைன் பாதைக்கு மேலாக மேம்பாலம் கட்டுவது அதிக தேவையாக உள்ளது. இந்தப் பகுதியில் ரயில் போக்குவரத்தில் ஏற்படும் இடையூறுகளைக் களைய இது மிகவும் அவசியத் தேவையாகவும் இருக்கிறது. அலிகாரையும், ஹர்துவாகஞ்ஜையும் இணைக்கும் மேம்பாலம் கட்டுவதன் மூலம், தாமதமும், ரயில்கள் அதிக நேரம் காத்திருக்க வேண்டியதன் அவசியமும் தவிர்க்கப்படும்.
பிரதமர் அலுவலகம்
பிரதமர் கடந்த காலங்களில் மேற்கொண்ட வெளிநாட்டுப் பயணங்களின் போது மகாத்மா காந்திக்கு அஞ்சலி செலுத்திய நிகழ்வுகளைப் பகிர்ந்து கொண்டுள்ளார்
பல ஆண்டுகளாக வெளிநாட்டுப் பயணங்களின் போது மகாத்மா காந்திக்கு பிரதமர் செலுத்திய அஞ்சலி குறித்தான தொகுப்பு ஒன்றினை ஸ்ரீ ராதா மோகன் சிங் பதிவிட்டுள்ளார். அதனை பகிர்ந்துகொண்டுள்ள பிரதமர்,
"அழகான தொகுப்பு, பல நினைவுகளை மீண்டும் கொண்டு வருகிறது."
"காந்திஜியின் பூமி என்பதில் இந்தியா பெருமிதம் கொள்கிறது. மனிதகுலத்திற்கான அவரது தொலைநோக்கு பார்வையை நனவாக்க நாம் எப்போதும் பாடுபடுவோம்." என்று பதிலளித்துள்ளார்.